
Фолклорен събор на народното творчество „От Тимок до Вита, 2023“,

Черни Вит, Тетевен

Фолклорен събор на народното творчество „От Тимок до Вита“ събра любителите на фолклора в тетевенското село Черни Вит на 26 и 27 август 2023. Това е 42-рото му издание, като от четири години съборът е национален, съобщи кметът на село Черни Вит Цветослава Христова. Проявата има конкурсен характер и в нея се включиха фолклорни състави, инструментални групи, индивидуални изпълнители, инструменталисти, певци, танцьори, групи за народни обичаи и разказвачи, представящи автентичен и обработен фолклор.

Тази година участваха 126 фолклорни състава от 56 населени места от 11 области. Събитията в програмата на събора започнаха още на 25 август (петък) от 19:00 часа на фолклорната сцена в центъра на селото, където беше представена и втората авторска книга на Ваня Делийска „Моите стръмни пътеки“. След това бе концертът на Ивелина Росенова - Иви. Официално съборът беше открит на следващия ден от 10:00 часа, с което беше дадено и началото на конкурсната програма. Денят завърши с концерт на „Невен Груп” гр.  Ловеч. Награждаването бе в неделя вечерта след приключване на двудневната конкурсна програма. Класираните на първите три места получиха диплом и медали, а специални награди бяха присъдени от Община Тетевен, Общински съвет - Тетевен, Кметство Черни Вит, Народно читалище "Христо Смирненски 1925" с. Черни Вит и журито. Христова припомни, че идеята за събора е на народния певец Марин Иванов, кмета на с. Черни Вит Райко Райков, директора на училището Павел Панчев и председателя на читалището Марин Йотов. Ражда се през 1980 г. и се осъществява на следващата година. 

Организира се в двора на училището под надслов "Празник на народното творчество", като идеята е да се представи фолклора на село Черни Вит. На следващата година вече е общински и се прави в центъра на селото и така до днес. През 2004 година е именуван "От Тимок до Вита" на едноименния сборник на Васил Стоин. От 2019 г., с решение на Общински съвет - Тетевен, става национален, добави още кметът.

В събора взеха участие и два певчески колектива от гр. Плевен. Това са вокалните групи "Пей, сърце" при Клуб на хората с увреждания и пенсионера(КХУП), ул. Гренадирска 30(при Териториална организация на Съюз на слепите в България(ССБ), гр. Плевен) и вокална група "Пендара" при КХУП ул. Данаил Попов 2. Вокалната група "Пей, сърце" с ръководител Богомил Мицев и корепетитор Емилия Иванова изпяха песните "Почукахме, потропахме", "Вдигнала се сватба" и "Янка през гора вървеше", а дуетът Лозана Илиева и Нели Асенова от същата група изпяха песента "Стар мерак". Вокална група "Пендара" представи за конкурса песните "Дунаве, бели Дунаве", "Слънчице, мило мамино" и "Момиче, дилбер девойче". И двете вокални групи "Пей, сърце" и "Пендара" за своите изпълнения бяха удостоени с бронзови медали.

Румен Петков, организатор клуб ул. Гренадирска 30, Плевен

12 юли е нашият ден

Всяка година на този ден членовете на Съюза на глухите в България честват своя празник - 89 години вече!

За всички нас този ден е свят!

12 юли е нашият ден за обединение, нашият ден за самочувствие и сила! В този ден всички ние сме заедно – всеки един с доброто чувство към всички останали и към живота – такъв, какъвто го имаме. И тази година в празничните изяви, организирани от районните и териториалните организации във връзка с 12 юли, всички членове и ръководители на СГБ си припомниха началото. И борбата на първооснователите ни за достойнство и чест. Но тази година всички ние имаме и своите днешни поводи за гордост – както в национален, така и в международен мащаб. Участието ни в международни проекти намери признание в Европа и по света. А всички наши национални съюзни прояви преминаха при небивал интерес и масово присъствие. Така беше и на празника 12 юли!

* Генералната асамблея на Световната федерация на глухите (СФГ) се проведе от 8 до 10 юли тази година в остров Джеджу, Южна Корея.

* Делегираните представители на Съюза на глухите в България (СГБ) бяха Диян Демиров, заместник председател на СГБ и Катрин Хаджицинова, член на Управителния съвет на СГБ.

* Беше гласувано следващата, XXII генерална асамблея на СФГ да се проведе Абу Даби, Обединени арабски емирства, през 2027 година, което предизвика много реакции и въпроси относно XX конгрес на СФГ.

*Тази година Асоциацията на родителите на деца с увреден слух (АРДУС) осъществи проект „Обикновени деца с необикновен слухˮ по договор с Агенцията на хората с увреждания. Той включваше три етапа – разработване и разпространение на авторско видео и реализиране на кампанията „Обикновени деца с необикновен слух.

Представихме 7 деца и младежи с различна степен на слухова загуба и различен начин на слухово протезиране – Димана, Русалия, Емил, Георги, Матей, Божидар и Венцислав.

За успешната работа по осъществяването на проекта На 19 юни т. г. в сградата на Народното събрание, в зала 3 се проведе кръгла маса на тема „Проблемите на хората с увреждания и децата с хронични заболявания, редки болести и диабет в България.

Кръглата маса и обсъжданията преминаха при засилен интерес от множеството участващи организации на хората с увредено здраве. Основната цел на тази кръгла маса беше да бъдат обобщени в много по-голям формат всички проблеми и да бъдат сформирани работни групи, които ще работят по конкретни проблеми, свързани с промяна както на законодателството, така и на подзаконовата нормативна база.

Петнадесет години са много време, което измина толкова бързо
През 2007 година българите празнуваха новата година и присъединяването си към ЕС, нула часа, както го нарекоха назад. В тези часове беше зададен въпросът „Какво може да донесе България на Европейския съюз?

Има много различни отговори, единият от които е, че под егидата на младежката организация младежите с увреден слух могат да разширят кръгозора си и да научат за ценностите на Европейския съюз, които чрез тяхното участие може да се разширят. Точно преди 15 години младите хора седнаха с Николай Нинов, който присъстваше като секретар на МОСГБ и засадиха първите семена. Под съвместната грижа на деца, юноши и възрастни, които бяха млади по сърце, малкото растение се развиваше прекрасно и се противопоставяше на превратностите на времето и препятствията по пътя си. Днес то е израснало в силно дърво, стремящо се към истинско величие. Всички знаем, че дърветата могат да живеят в продължение на стотици години, но те се нуждаят от здрави корени, добро хранене и изобилие от живот във всички части на ствола и короната.

Както ще забележите, докато четете,

МОСГБ отпразнува своята 15-а годишнина.

* От 23 до 25 юни в туристическия комплекс семеен хотел „Сигнал” в с. Стройно на язовир „Стройно се проведе поредният, ХIII национален събор със състезание по спортен риболов на Съюза на глухите в България.

* Това голямо спортно събитие се проведе със съвместните усилия на Съюза на глухите в България (СГБ) и Спортната федерация на глухите в България (СФГБ).

* Участваха 59 състезатели по спортен риболов - мъже и жени, от 12 районни организации на СГБ.

* Тази година екипът на съдиите беше съставен от глухите съдии Валери Лозанов, Андрей Николов и Красимир Михалев.

ТИШИНА, СГБ

Одобриха проект на Община Плевен за ранна интервенция
на деца с увреждания

Подаденият от Община Плевен проект „Грижи и подкрепа за децата в община Плевен“ по процедура BG05SFPR002-2.003 БЪДЕЩЕ ЗА ДЕЦАТА, Приоритетна ос Социално включване и равни възможности, Оперативна програма „Развитие на човешките ресурси“ 2021-2027, беше одобрен на 31.07.2023 г. Срокът на изпълнение е 20 месеца, бюджетът е 391 153,00 лева. Чрез това финансиране ще се продължи работата на Центъра за ранна интервенция на уврежданията, който обслужва целева група от 1500 деца на възраст от 0 до 10 години.

Основните дейности по проекта са предоставяне на социални и/или интегрирани здравно-социални услуги и социално-здравни услуги за идентифицираната целева група на територията на 24-те населени места на община Плевен: Беглеж, Бохот, Брестовец, Бръшляница, Буковлък, Върбица, Горталово, Гривица, Дисевица, Коиловци, Къртожабене, Къшин, Ласкар, Мечка, Николаево, Опанец, Пелишат, Радишево, Ралево, Славяново, Тодорово, Тученица, Търнене и Ясен. Обхванатите деца са общо 2 791 на възраст до 10 години, от тях 841 са на възраст до 3 години.

Услугите са следните:

· Предоставяне на патронажна грижа за деца от 0 до 3 години;

· Осъществяване на ранна диагностика на уврежданията и затрудненията в детското развитие с цел прилагане на навременна ранна интервенция, вкл. и в домашна среда;

· Предоставяне на интегрирани мобилни социално-здравни и образователни услуги на целевата група чрез индивидуални консултации със специалисти - логопед, психолог, рехабилитатор, специален педагог;

· Подпомагане на процеса по формиране на родителски умения, семейно консултиране и подкрепа на бъдещи и настоящи родители и семейства;

· Информиране на най-уязвимите и маргинализирани общности в населените места в община Плевен относно профилактика и превенция за здравето, здравното обслужване, достъп до здравни грижи, имунизационния календар, превенция на ранни бракове и раждания, семейно планиране, подготовка за включване в образователната система;

· Повишаване на здравната култура на целевата група по отношение превенция на болестите при децата.

Чрез тези услуги ще се предоставят гъвкави мобилни здравно-социални услуги за деца и семейства в нужда с възможност за ранна интервенция, които поставят детето в центъра, отговарят в най-висока степен на неговите потребност.

Дневен център при ДМСГД-Плевен
Дейности и услуги предлагани от ДЦ при ДМСГД-Плевен:

В Дневният център се осъществяват следните дейности:

- Диагностика на соматично, психично, неврологично, интелектуално и речево развитие на децата;

- Изготвяне на индивидуални програми за комплексна медицинска и психопедагогическа рехабилитация;

- Изготвяне на програма за работа в домашни условия;

- Логопедични занимания /диагностика и превенция на езика;

- Провеждане на индивидуална и групова психотерапия;

Рехабилитационни процедури:

- Физиотерапевтични дейности

- Кинезитерапия/активна и пасивна/

- Кинезитерапевтични процедури в хидромасажна вана

- Обучение на родители за провеждане на рехабилитация в домашни условия за подпомагане на терапията;

- Обучение на кандидат-осиновители;

- Консултиране на родители на деца със специални нужди.

В Дневният център се предлагат следните услуги:

Амбулаторна /почасова/грижа;

Полудневна грижа;

Дневна грижа.

Потребители на ДЦ:

Дневният център приема деца от 0 до 18 годишна възраст, нуждаещи се от медико-социални услуги, отглеждани в семейна среда, които са с физически и/или психически увреждания и се нуждаят от ежедневна рехабилитация и физиотерапия.

Децата се разпределят приоритетно в две основни групи:

От 0-3 годишна възраст;

Над 4 годишна възраст/4-18г./

Необходими документи за настаняване на дете в ДЦ:

1. Заявление от родителите за ползване на социална услуга-по образец.

2. Медицински и други документи:

епикриза от семейния лекар за здравословното състояние на детето, медицински документи от консултации със специалисти, хоспитализации, проведени клинични и апаратни изследвания, копие от решение на ТЕЛК/НЕЛК/ако има такова/;

други документи, доказващи потребности и състояние на потенциалния потребител на социални услуги.

3. Изследвания на децата за чревна патогенна флора /дизентерия, салмонела, ешерихия коли/ и хелминти.

4. Медицинска бележка от личен лекар за липса на контакт с ОЗЗ.

Петанк - що е то?
Спорт подходящ и за хора с увреждания

История, правила и полезна информация

Петанк е игра с топки, възникнала във Франция в началото на 20 век, но спорт, подобен на този се е практикувал още в 8-9 век. Днес петанк е национален спорт на Франция, популярен е в Белгия, Нидерландия и други европейски страни.

Петанк се играе на правоъгълна площадка с размери 5 на 15 m и твърда настилка от пясък или сгур. За нея се използват топки от специална метална сплав, които тежат от 600 до 800g, а диаметърът им е около 70mm.

Петанк се играе индивидуално, по двойки или тройки, които може да са мъжки, женски и смесени. Играта в най-разпространения си вариант цели да се хвърли или изтъркаля топче близо до топчето мишена. И сега малко по-подробни разяснения. 

В началото на играта се тегли жребий кой отбор ще започне пръв. Играчът, който започва пръв, чертае кръг в началото на игрището и от него хвърля едно малко дървено топче, което се нарича кошонет. На ред е винаги този отбор, който в дадения момент е по-далеч от кошонета. Ако единият отбор е хвърлил много близко, то другия може да му удари и изчисти топчето, може да се удари и самия кошонет и тогава се променя цялата ситуация в играта. Това прави петанка толкова интересна и забавна игра.

Когато и двата отбора хвърлят топките си, започват да се броят точките (най-много 6 точки на хвърляне). Точки печели този отбор, чиято топка е по-близко до кошонета. Той печели толкова точки, колкото топки има по-близко до кошонета от най-близката до него топка на противника. Играе се дотогава, докато единият отбор набере 13 точки и спечели мача.

Има и индивидуални турнири за "избивачи", където от разстояние 6, 7 ,8 и 9 m се целят топки при наличието на различни препятствия. Това е най-атрактивната дисциплина.

От 1959г. се провеждат Световни първенства по петанк като Франция е водач в класирането през годините. В България петанк се играе от 2000 година, а на Световното първенство през 2005 година в Брюксел дебютира и нашата страна.

Основни функционални зони на Агенция за социално подпомагане

Съгласно чл. 6 от ЗСП, Агенцията за социално подпомагане: 

1. изпълнява държавната политика за социално подпомагане;

2. осъществява дейност по предоставяне на социални помощи;

3. разработва единна система за оценка и контрол на дейностите на дирекциите "Социално подпомагане" и осъществява специализиран контрол върху тях чрез инспектората на Агенцията за социално подпомагане;

4. събира, обработва, систематизира, съхранява и използва информация в сферата на функционалната си компетентност по закон в интегрирана информационна система;

5. изготвя обобщени годишни отчети и анализи за дейността в областта на социалните помощи, които представя на министъра на труда и социалната политика;

6. участва при изготвянето на проекти на нормативни актове в областта на социалните помощи;

7. поддържа регистри на децата, които могат да бъдат осиновени при условията на пълно осиновяване, на осиновяващи при условията на пълно осиновяване и на утвърдените приемни семейства чрез регионалните дирекции за социално подпомагане;

8. усъвършенства критериите и индикаторите за извършване на индивидуална оценка на потребностите на хората с увреждания по Закона за хората с увреждания;

9. организира дейността по извършване на индивидуална оценка на потребностите на хората с увреждания по реда на Закона за хората с увреждания;

10. предоставя анализ и обобщени данни от индивидуалните оценки на потребностите на хората с увреждания по Закона за хората с увреждания и резултатите от тях на министъра на труда и социалната политика за определен период, в определен регион или за страната;

11. публикува на официалната си интернет страница информация за насоките и достъпа за реализиране на правата за хората с увреждания;

12. участва и задължително дава становища при изготвянето на проекти на нормативни актове, свързани с правата на хората с увреждания;

13. извършва и други дейности, определени със закон или с акт на Министерския съвет.

Съгласно чл. 2 от Устройствения правилник на АСП:

Агенцията е администрация към министъра на труда и социалната политика за изпълнение на държавната политика по социално подпомагане и осъществява следните дейности:

1. предоставяне на социални помощи и на семейни помощи за деца, закрила на детето и осигуряване на правата на хората с увреждания;

2. оказва методическа подкрепа при оценката на потребностите от социални услуги, планирането, създаването, предоставянето и развитието на социалните услуги;

3. координира разработването и актуализацията на Националната карта на социалните услуги;

4. дава предварително одобрение за създаване, промяна на броя на потребителите и промяна на мястото на предоставяне на социалните услуги, които се финансират от държавния бюджет, в съответствие с Националната карта на социалните услуги;

5. разработва предложения до министъра на труда и социалната политика за определяне и актуализиране на стандартите за финансиране на социалните услуги, които се финансират от държавния бюджет, и за размера на таксите за тяхното ползване;

6 изготвяне на обобщени годишни отчети и анализи за всички индивидуални оценки на потребностите на хората с увреждания и резултатите от тях, както и за дейността по социално подпомагане в страната, които представя на министъра на труда и социалната политика;

7. участва при изготвянето на проекти на нормативни актове в областта на социалните помощи, социалните услуги и правата на хората с увреждания;

8. разработва единна система за оценка и контрол на дейностите на дирекциите "Социално подпомагане" и осъществява специализиран контрол върху тях чрез инспектората;

9. други дейности, определени в закон или в акт на Министерския съвет;

10. Агенцията е управляващ орган на Оперативна програма за храни и/или основно материално подпомагане, съфинансирана от Фонда за европейско подпомагане на най-нуждаещите се лица 2014 - 2020 г., съгласно Решение № 902 на Министерския съвет от 2015 г. и изпълнява тези функции съгласно системите за управление и контрол на програмата.“

Пробив в лечението на диабета: 5 години без инсулин с нов метод

Американската администрация по храните и лекарствата одобри нова терапия за диабет тип 1, при която хората с това заболяване ще получават дарени панкреасни клетки, способни да произвеждат инсулин.

Първата клетъчна терапия за диабет тип 1 беше одобрена от Американската агенция по храните и лекарствата (FDA) на 28 юни. Лекарството, наречено Lantidra, се състои от вливане на произвеждащи инсулин панкреатични клетки от починал донор. Това е първото одобрено лечение за хора с диабет тип 1, които не могат да контролират кръвната си захар със стандартните инсулинови инжекции или инфузии, според NewScientist, цитирана от БГНЕС. 

Диабет тип 1 е хронично състояние, при което имунната система на организма погрешно атакува клетките в панкреаса, които произвеждат инсулин. Хормонът спомага за стабилизиране на нивата на кръвната захар, като придвижва глюкозата от кръвта в клетките за енергия.

Хората с това състояние трябва да проверяват нивата на кръвната си захар няколко пъти дневно и да прилагат подходящ инсулин, за да поддържат тези нива в безопасни граници.

Някои хора с диабет тип 1 обаче се затрудняват да предотвратят високите нива на кръвната захар с инсулин, без да коригират прекалено ниските нива на кръвната захар, причинявайки хипогликемия.

При други може да се развие и неосъзнатост за хипогликемия, при която човек не е в състояние да забележи спада на кръвната захар и следователно не може да се намеси, за да предотврати по-нататъшното понижаване.

Lantidra представлява еднократна инфузия, която доставя панкреатични клетки от донор в главната вена на черния дроб. Лицата, които я получават, трябва да приемат имуносупресивни лекарства, за да се попречи на имунната им система да увреди клетките на донора, които секретират инсулин.

Понастоящем лекарството е одобрено за възрастни с диабет тип 1, при които се наблюдават повтарящи се епизоди на много ниска кръвна захар въпреки интензивното лечение на диабета.

FDA е взела това решение въз основа на две клинични проучвания, в които 30 участници са получили между една и три инфузии на лекарството.

Около 70% от тях не са имали нужда да приемат инсулин една година или повече след инфузията, а 30% не са имали нужда да го приемат повече от пет години.

По публикацията работи: Зоя Димитрова

Технологии 

3D принтерите откриват нови методи
за комуникация за хората, които са сляпо-глухи
Оливър е роден с много слабо зрение и загуба на слух. Той носи слухови апарати, за да се възползва максимално от слуха, който му е останал, и разчита на тях, за да общува със семейството, приятелите и поддръжниците си. 

В началото на 2023 г. слухът на Оливър внезапно се променя поради медицинско състояние. Една сутрин той се събужда без никакъв слух. Това би било голям шок за всеки, особено за Оливър, който е и с намалено зрение. Новото състояние го откъсва от неговия свят. 

Тъй като Оливър е роден с намалено зрение и слух и е използвал слухови апарати през целия си живот, той винаги е разчитал на речта, а не на жестовия език или тактилни методи за общуване. 

В променената обстановка Оливър се нуждае от различен начин за комуникация, при това бързо. С помощта на 3D принтер, за Оливър е отпечатана специална персонализирана кутия, съставена от отделни клетки за букви и цифри. Всяка клетка съдържа 3D отпечатани жетони с букви или цифри отвътре, а отвън съответен релефен дизайн. Това улеснява Оливър и той бързо се научава да изписва думи и изречения. 

Освен това с помощта на 3D отпечатаните форми на буквите, Оливър се запознава и научава знаците за всяка буква. 

3D отпечатаният комплект се оказва изключително удобен, практичен и полезен за Оливър и неговите учители. 

3D принтирането има голямо практическо приложение за създаване на нови възможности за хората със сляпо-глухота. Специално отпечатаната кутия за Оливър е само един пример за това как тази технология може да бъде персонализирана, за да създаде уникални решения за хора, живеещи със загуба на зрение и слух. 

Технологията е спасителен пояс за много хора, които са слепи и сляпо-глухи – тя създава социални възможности, помага за независимостта и улеснява общуването.

Елена Атанасова 

По материали от www.deafblind.org.uk

Щрихи от Родината

Вълчитрънско златно съкровище

Вълчитрънското съкровище е намерено през 1924 година край с. Вълчитрън, област Плевен и е най-голямото тракийско златно съкровище, открито на територията на България.

При копане на лозе случайно е открито най-голямото златно съкровище, познато на българската археология и състоящо се от 13 съда изработени от сплав в следния състав: злато – 88,15 %, с естествени примеси от сребро 9,7 %, мед 1,74 % и желязо – 0,4 %. Общото му тегло е 12,5 килограма чисто злато.[2] Състои се от 13 предмета: седем имат формата на похлупаци с различни диаметри и удължени луковични дръжки в средата (наподобяващи ударните инструменти-цимбали). Един съд наподобява кантаросовиден кратер със силно издължени и извити настрана дръжки и е с тегло от 4,5 килограма чисто злато. Четири са дълбоки чаши с извити нагоре дръжки (като едната чаша е значително по-голяма). Има и трилистен съд, съставен от три бадемовидни тела, свързани помежду си с тръбички и обща тройно разклонена дръжка, така че да образува система от скачени съдове. 

Съкровището се намира на две големи групи. В първата влиза голям златен кантарос (чаша с две дръжки) с тегло около 4 кг, а също така един голям и три малки киатоса (чаша с една вертикална дръжка). Декорацията на съдовете е сравнително бедна. Тя представлява релефни ръбове с диагонално насечено разположени по дължината дръжки. Първата група съдове е изследвана в детайли от археолозите Андрю Шерад и Тимоти Тейлър. Те посочват паралели от континентална Гърция, това са гроб №4 в Кръг А на Микена, където е открит подобен сребърен кантарос, а също и златен кантарос, случайно открит в Тива. Други подобни съдове са част от съкровищата от Ръдени, Румъния и Крижовлин, Украйна. Трите находки съдържат кантароси и чаши за пиене. Подобни капаци са част от колекцията на В. Божков, без информация къде са намерени. 

Съкровището е датирано към края на бронзовата епоха, т.е. към XVI-XII век пр.н.е. Предполага се, че съдовете са били използвани за религиозни ритуали, изпълнявани от тракийските царе-жреци. 

Съкровището се съхранява в Археологическия музей в София, негово копие – в Регионалния исторически музей, Плевен.

Домашна козметика

Да затворим лятото в бурканче

Всяка година по това време бера невен от градината. Невенът(Calendula оfficinalis) e необикновено цвете, което цъфти с оранжеви и жълти цветове и е разпознаваемо от всеки. Веднъж захванало се в градината, то само се разпространява чрез семената си. Обича слънчеви места и е жадно за вода. В годините разбрах, че му е някак по-уютно, ако около него растат и други нискостеблени растения. Сега на места го омешахме с такива и гледката в лехите е действително красива. Градината сякаш изведнъж светна от ярките оранжеви и жълти цветчета.

За невена е изписано какво ли не. Говори се, че лекува разширени вени, стрии, целулит, старчески петна, пигментации по кожата, брадавици, рани, екземи, всякакви гъбични инфекции, заболявания на черния дроб, язва на стомаха, отоци и разтегнати мускули, фисули, та дори и ракови заболявания.

Аз приготвям нещо съвсем простичко и го използвам повече за красота, отколкото за лечение, но съм се уверила в действието му през студените зимни дни.

За красиви ръце и ходила

пригответе следното мазило, използвайки само отворени цветчета от невен. Наберете ги, когато слънцето силно напича, за да са най-лековити. Колко да откъснете, или да купите от бабите на пазара зависи само от размера на буркана. Задължително условие – стъклото му да е прозрачно. Откъснатите цветчета сложете в него и залейте с преварен на водна баня и изстинал качествен зехтин, който да ги покрие напълно. Затворете и оставете на слънце 40 дни. Не е необходимо да го друсате или обръщате, но му хвърляйте по едно око. След това прецедете и сложете в хладилник. Добре затвореното мазило издържа цяла година.

Ако имате под ръка жълт кантарион и прибавите към невена, мазилото ще се оцвети в червеникав цвят, а ароматът му ще се подсили. И двете растения са изключително лековити и притежават доказани противовъзпалителни качества.

Вечер преди лягане мажете обилно с него и масажирайте ходилата си. След това си обуйте меки чорапи и останете с тях до сутринта. Дори и да не страдате от каквото и да било заболяване на костите, или по кожата уморените ви крака ще почувстват истинско облекчение. Ако сте постоянни, ще забравите за пилите, рендетата и пемзите и ще се сдобиете с кадифени ходила. Не забравяйте, че ходилата са много важна част от мъжките фантазии и добрият им вид е от значение.

Мъжете също могат да си направят тази процедура, докато скучаят и умуват къде точно ни е G точката. Това в кръга на шегата. С ръцете направете същото – намажете ги и масажирайте, обръщайки внимание и на пръстите. Разтворете показалеца и средния си пръст, докато заприличат на отворена щипка. Присвийте ги леко и захванете с тях пръстите на другата си ръка. Движенията ви да бъдат плавни от основата към върховете, без излишна сила. Щом мазилото започне да попива, си сложете ръкавици и опитайте да преспите така. От опит зная, че е досадно, но колкото по-дълго останете с тях, толкова по-добър ще е ефектът. Регенериращото действие върху кожата и на двете билки е с доказан резултат. Познавам жени, които го правят, откакто се помнят и ръцете им са като на двадесетгодишни момичета. Тъй като цветовете на невена съдържат голямо количество от веществата каротин, ликопен, рубиксантин, плодови киселини, смоли, фитонциди, витамин C и други, които имат заздравяващо, антибактериално и антиоксидантно действие.

За чиста и гладка кожа на лицето замразете отвара от невен за утрините и пригответе лосион за вечерите. Отварата става както с пресен (да не забравяме, че цветето цъфти до късна есен при добри атмосферни условия), така и със сушен невен.

Залейте 5 с.л. невен с 500 мл студена вода. Покрийте съда и изчакайте да кипне. Варете в кипяща вода три-четири минути и  оставете да престои един час. След това прецедете. Част от запарката поставете в стъклено шише в хладилника, а другата разлейте във формички за лед и сложете във фризера. Сутрин, за да се почувствате бодри и освежени, изваждайте по няколко бучки и обтривайте с тях лицето си. Така ще подобрите кръвообращението на кожата и лицето ви постепенно ще добие здравословен блясък. Предвид атибактериалните качества на невена проблемната кожа се изчиства, порите се свиват, а засегнатите места се успокояват. Вечер обтривайте добре почистеното си лице с отварата, която държите в хладилник. Изчакайте я да попие в кожата и повторете. Сетне нанесете подходящия за вас крем.

С годините се изхитрих и започнах да си приготвям “мързеливи компреси” отрано, с които да се глезя. Купете си от аптеката перфориран(precut) медицински памук. Много е удобен за ползване, тъй като се къса на съвършени  правоъгълни парчета. Откъснете едно парче от памука. Разрежете го по средата и напоете така получилите се половинки обилно с отварата от невен. След това ги сложете във фризера в чист плик да замръзнат. Щом сте в подходящо настроение и имате време, извадете ги и сложете върху клепачите си. Останете така, докато се отпуснат и разтекат. После ги махнете и изчакайте отварата да попие и изсъхне върху тях.

Успокояващото и освежаващо действие на невена ще оцените веднага. Подобни компреси можете да слагате и на други места по лицето си. Изключително ефикасни са преди гримиране, защото стягат порите и хидратират кожата.
Веднъж направили отварата, замразете си повече от нея във формите за лед, или пригответе парчетата напоен памук. Така ще се чувствате някак ангажирани и ще ви е по-лесно да го изпълнявате. Самото усещане в началото или в края на деня, че сте направили нещо само за себе си, ще ви носи допълнителна наслада.

Един път решили да употребите невена докрай, пригответе си и спиртен извлек от него. Той ще ви бъде полезен както при проблемни места по кожата – пъпки и трудно зарастващи рани, така и за разтривки през студените зимни дни. Приготвя се лесно. Предпочитам го по-концентриран и за това заливам две шепи цветчета от невен с четиристотин милилитра чист спирт(най-висок процент)от аптеката. Обичайната пропорция е едно към пет. Бабите около мен го правят с домашна ракия, но аз бягам от миризмата й. Вземете подходящ буркан. Сложете цветчетата в него, без да ги тъпчете прекалено и залейте със спирта. Затворете плътно и оставете на слънце поне две недели. Прецедете и прелейте в чисто и тъмно стъкло. Дръжте извлека за всеки случай в хладилник.

Разреден с вода, можете да го използвате и за гаргари.
Надявам се сами да разберете защо името на невена на български език означава “не вехна” и да успеете да хванете лятото в буркан.
Невена Димитрова

Съставители: инж. Румен Петков, организатор клуб 
За контакти: тел.064/835852
0884 444 903
Разпространява се БЕЗПЛАТНО
ИНФОРМАЦИЯ ЗА СПОНСОРА:

www.sacrus.eu

www.ohu-bg.net

www.drorthopedic.eu
http://disability.pleven.bg

